Ing Yunani wiwitanipun Siren dipunlukisaken minangka peksi kanthi kepala ageng lan suku ingkang wonten sisikipun. Kadang kala dados bayangan memedi singa. Lajeng Siren kagambaraken minangka wanita kanthi sukunipun peksi, nembé ngginakaken piranti musik, mliginipun Harpa. “Suda”, Ensiklopedia abad ke-10, ngandharaken bilih wujud Siren saking dhadha manginggil kados Manuk Gréja. Déné pérangan ngandhap punika wanita utawi kadang kala dipungambaraken minangka peksi alit kanthi praupan wanita. Kapilihing wujud peksi amargi kaluwihanipun peksi inggih punika swantunipun ingkang merdu. Lajeng na,ika masa salajengipun Siren kadang kala kagambaraken minangka wanita ayu, ugi putri duyung. Wonten ing manéka basa (kadosSpanyol, Perancis, Italia, Polen, utawi Portugis) tembung ingkang kaginakaken kanggé merujuk ing "puteri duyung" inggih punika “Siren”, “Sirena”, “Syrena”, utawi “Sereia”.